Na temelju članka 14. stavka 1. Zakona o predškolskom odgoju i obrazovanju („Narodne novine“ broj 10/97, 107/09 i 94/13) i članka 28. Statuta Općine Ernestinovo („Službeni glasnik“ Općine Ernestinovo broj 1/13 i 4/13) Općinsko vijeće Općine Ernestinovo na 8. sjednici održanoj 27. ožujka 2018. donijelo je

**PLAN**

**mreže dječjih vrtića na području**

**Općine Ernestinovo**

Članak 1.

 Planom mreže dječjih vrtića na području Općine Ernestinovo utvrđuju se dječji vrtići u kojima se obavlja djelatnost predškolskog odgoja i obrazovanja, objekti u kojima se provode programi predškolskog odgoja i obrazovanja te razvoj mreže dječjih vrtića na području Općine Ernestinovo.

Članak 2.

 U Plan mreže dječjih vrtića na području Općine Ernestinovo ulazi Dječji vrtić „Mali princ“, sa sjedištem u Višnjevcu, N. Š. Zrinskog 3, OIB 45000173785, osnivača Marijane Karpati, OIB: 39550674673 iz Osijeka, M. A. Reljkovića 6/a.

 Dječji vrtić „Mali princ“ trenutno djeluje na dvije lokacije:

* Ernestinovo, Školska ulica 2
* Laslovo, Kolodvorska ulica 5

Članak 3.

 Općina Ernestinovo sufinancira boravak djece sa svog područja u dječjem vrtiću iz članka 2. ovog plana.

Članak 4.

 Mreža dječjih vrtića Općine Ernestinovo može se proširivati osnivanjem novog dječjeg vrtića od strane Općine Ernestinovo kao osnivača, samostalno ili zajednički s drugim jedinicama lokalne samouprave.

 U slučaju da Općina Ernestinovo osnuje dječji vrtić, samostalno ili zajednički s drugim jedinicama lokalne samouprave, Općina Ernestinovo prestat će sa sufinanciranjem boravka djece u Dječjem vrtiću „Mali princ“, a započet će sa subvencioniranjem djece u dječjem vrtiću u kojem je osnivač.

Članak 5.

 U svrhu proširivanja prostora za obavljanje jedine djelatnosti dječjeg vrtića na području Općine Ernestinovo, Općina planira izvršiti prenamjenu postojećih društvenih prostorija na kčbr. 970/1, k.o. Laslovo, Ulica pobjede 36c.

Članak 6.

 Na području Općine Ernestinovo također se planira izgradnja novog objekta dječjeg vrtića koji bi u potpunosti udovoljavao uvjetima Državnog pedagoškog standarda predškolskog odgoja i naobrazbe.

Članak 7.

 Ovaj plan dostavlja se Osječko-baranjskoj županiji radi usklađivanja razvitka mreže dječjih vrtića na području Osječko-baranjske županije.

Članak 8.

 Ovaj plan stupa na snagu osmog dana od dana objave u „Službenom glasniku“ Općine Ernestinovo.

KLASA: 601-02/18-01/1

URBROJ: 2158/04-18-1

Ernestinovo, 27. ožujka 2018.

Predsjednik

Općinskog vijeća

Krunoslav Dragičević